Premierul Viorica Dăncilă i-ar fi promis prim-vicepreședintele Comisiei Europene Frans Timmermans că Guvernul nu va adopta mâine Ordonanța de urgență pentru modificarea codurilor penale, au declarat pentru HotNews.ro surse oficiale.





Conform surselor citate, premierul Dăncilă și prim-vicepreședintele Comisiei Europene au discutat prin video-conferință, joi, despre ordonanțele de urgență pregătite de Ministerul Justiției privind modificarea Codurile penale și posibilitatea contestării deciziilor definitive pronunțate de completurile de 5 judecători ale instanței supreme.





Premierul Dăncilă i-ar fi promis oficialului european că Guvernul nu va adopta mâine OUG pe Codurile penale și că va continua lucrul echipelor de experți.

Ședința de guvern este programată vineri, la ora 8.00.